C 85/6
DA
Den Europæiske Unions Tidende
22.2.2022
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag M.10625 — CARLYLE GROUP / MACQUARIE GROUP / HYCC) Behandles eventuelt efter den forenklede procedure (EØS-relevant tekst)
(2022/C 85/06)
1.
Den 15. februar 2022 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Nobian Industrial Chemicals B.V. (»Nobian«, Nederlandene), der kontrolleres af Carlyle Group (»Carlyle«, USA) — Norgh Holding Company Limited (»Norgh«, Det Forenede Kongerige), der kontrolleres af Green Investment Group Limited (»GIG«, Det Forenede Kongerige), der igen kontrolleres af Macquarie Group Limited (»Macquarie«, Australien) — HyCC Holding B.V. (»JV«, Nederlandene).
Nobian og Norgh erhverver fælles kontrol, jf. fusionsforordningens artikel 3, stk.
1, litra b), og artikel 3, stk.
4, over JV.
Den planlagte fusion gennemføres gennem opkøb af aktier i et nystiftet joint venture.
2.
De deltagende virksomheder er aktive på følgende områder:
— Nobian fremstiller vigtige basiskemikalier til brancher lige fra byggeri og rengøring til lægemidler og vandrensning.
Dets moderselskab Carlyle er et amerikansk multinationalt selskab, der arbejder inden for privat egenkapital, alternativ kapitalforvaltning og finansielle tjenesteydelser. — GIG, der har hovedsæde i Edinburgh i Skotland, er moderselskab til Norgh.
GIG er specialiseret inden for udvikling, sponsorering og investering og har til opgave at fremskynde den grønne omstilling.
GIG kontrolleres af Macquarie, som er en multinational uafhængig investeringsbank og et selskab, der leverer finansielle tjenesteydelser.
Macquarie har hovedsæde i Australien og er også børsnoteret der. — JV vil være aktiv inden for produktion af vedvarende brint.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
(1) EUT L 24 af 29.1.2004, s. 1 (»fusionsforordningen«).